Greg Patent

Si Greg Patent sarong Amerikano kagsurat nin mga librong-pagluto asin panadero. Greg Patent; "Why I Bake" Siya angkla man sa sarong semanal na pasali sa radyo manongod sa kakanon sa Montana Public Radio, The Food Guys, katambal si Jon Jackson, asin nagluwas naman bilang bisita sa mga programa sa telebisyon asin sa radyo sa bilog na Estados Unidos. 

 Kaamayi nin buhay 
Siya namundag sa kolonyang Briton nin Hong Kong sa sarong amang Ruso asin inang Iraki,Author Greg Patent brings us scrumptious chocolate treats. na nagkatagboan asin nag'inagoman sa  Shanghai. An ina niya saka lola haleng Irak kan 1930 nag'emigrante sa Shanghai siring kan dakul na mga Hudyong Iraki.From Cannoli to Chapati: A Baker's Culinary Journey Si Patent nag'erok sa Tsina sagkod na siya nag'edad na kagsaro (11).

Durante kan Ikaduwang Gerang Pankinaban, an pamilya niya saka siya naki-estar sa lola niya sa apartment na sarong-kwarto sana. An lola niya sarong panadero na nag'aandam nin kosher na lutoon. Pakatapos nin gera, kan 1950, an pamilya niya naghubo na sa Estados Unidos, naglayag pasiring San Francisco.

Sa edad na kagwalo (18), si Patent nag'entra sa patiribayan na Pillsbury Bake-Off asin ta siya nasikwit an ikaduwang premyo, junior division. Alagad, sa mawot kan mga mmagurang niya na siya magin inhinyero o syentipiko, si Patent nag'adal asin naggradwar sa University of California, Berkeley bitbit an Ph.D. sa Zoology asin nagbungsod nin saiyang karera sa academia.

 Karera 
Siya nag'empleo bilang maestro sa University of Montana sa Missoula nin sampolong taon dangang ngapit nagpoon nang magsurat nin semanal na kolum  sa sarong peryodiko lokal, the Missoulian, asin nag'angkla sa 30-minuto na pasali sa pagluto na pigrerekord sana sa saiyang kusina.

An kagsadiri kan Cuisinarts, Inc., si Carl Sontheimer, asin saiyang agom, Shirley, pigkontrata si Patent bilang saindang nasyonal na parataram. Siya pigbida sa 26-pasaling serye na tinatampok an Cuisinarts food processor, sa The Learning Channel.

Kan kaamayi nin 1990, si Patent lubos nagtaong atensyon sa pagsurat nin librong-pagluto, an Baking in America, na nagin pinalista sa IACP cookbook award asin ginana an 2003 James Beard Award asin an Gourmand World Cookbook Award bilang Best Baking Book sa lenggwaheng Ingles. Kan Nobyembre 2004, siya pigbansagan na gayong "The Cake Crusader", sa Food & Wine ninda Matt asin Ted Lee.

Siya nag'eerok ngonyan sa Missoula, Montana kaiba saiyang agom na si Dorothy Hinshaw, sarong zoologo, na saiyang nasumpongan sa graduate school.

 Bibliograpiya 
 2008 – Montana Cooking: A Big Taste of Big Sky Country
 2007 – A Baker's Odyssey: Celebrating Time-Honored Recipes from America's Rich Immigrant Heritage
 2002 – Baking in America: Traditional and Contemporary Favorites from the Past 200 Years
 2001 – New Frontiers in Western Cooking 
 1999 – Food Processor Cooking: Quick and Easy
 1999 – A Is for Apple: More Than 200 Recipes for Eating, Munching and Cooking with America's Favorite Fruit
 1996 – New Cooking from the Old West 
 1990 – Shanghai Passage
 1985 – Patently Easy Food Processor Cooking

 Toltolan 

 Mga panluwas na takod 

 Greg Patent Books at Amazon

Kategorya:Mga Buruhay
Kategorya:Mga emigranteng taga-Hong Kong sa Estados Unidos
Kategorya:Mgam Nagtapos sa University of California, Berkeley
Kategorya:Mga Amerikanong panadero
Kategorya:Ika-21ng siglong mga amerikanong zoologo
Kategorya:Mga Amerikanong gikan sa dugong Iraki-Hudyo
Kategorya:Mga Amerikanong may ginikanan na Ruso
Kategorya:Taon nin pagkamundag nawawara (mga buruhay)